
PS értékesítési stratégiák 

ár az IBM kínálatában a középkategóriás gépek kiemelt szerepet 
B játszanak, nem szabad megfeledkeznünk a személyi számítógépekről 

sem, hiszen tavaly például az IBM Magyarország összbevételének 
mintegy 2599-át a személyi számítógépek tették ki. E fontos üzletág 
értékesítési stratégiáiról adott áttekintést Molnár Mária, a PS Business Unit 
nemrégiben kinevezett vezetője. 
K.R.: Milyen értékesítési csatornákon keresztül végzi az IBM a PS-eladást? 
M.M.: A hagyománynak megfelelően jórészt partnerein keresztül. Idén is 
erre helyezzük a hangsúlyt, hiszen ez felel meg legjobban a magyar piaci 
követelményeknek. Az ügyfelek mind inkább komplett megoldásokat és 
szolgáltatásokat várnak el partnereinktől is. Ma már egyre kevésbé jellemző 
a dobozmozgató (box moving) eladás, éppen ezért azok a partnereink lesznek 
igazán erősek, akik szolgáltatást is nyújtanak. A 
dobozmozgatásra azonban továbbra is szükség van — 3 j 1993 
legalábbis az IBM Magyarország részéről. Ugyanis e 


(folytatás a harmadik oldalon) 


Az IBM Magyarország rendszeresen megjelenő lapja 


Magyarán szólva 


L felhasználók joggal vár- 


ják el, hogy alkalmazói 

szoftverük magyarul 
,beszéljen", lehetőleg a helpek és 
a hibaüzenetek is anyanyelvükön 
jelenjenek meg a képernyőn, sőt a 
szoftver használatában eligazító 
kézikönyv is magyarul szóljon. Az 
IBM Magyarország, felismerve a 
felhasználók jogos igényét, part- 
nercégek segítségével hozzálátott 
egy sor applikáció honosításához. 
A gazdasági élet három szférájá- 
ban -— a gépkocsi- és ital-kereske- 
delemben, valamint az ügyvitel te- 
rületén — AS/400-on futó alkalma- 
zások sikereiről számolhatunk be. 


Gépkocsi-kereskedőknek 
Osztrák és német gépkocsi-keres- 
kedő és szervizes berkekben nem 
cseng ismeretlenül a Car Dealer 
Package (CDP) nevű szoftver, 
hiszen például a  Renault- és 
Mazda-kereskedők kizárólag ezt a 
rendszert használják napi munká- 
jukban. Másfél évvel ezelőtt az 
IBM Austria közvetítésével került 
a magyarországi IBM-hez a szoft- 
ver. Tekintettel arra, hogy idehaza 
is gomba módra szaporodnak a 
gépkocsi-kereskedések, felmerült a 
honosítás gondolata. Erre a nem 
kis feladatra vállalkozott az IBM 
egyik partnercége, a győri Appli- 
cation and Software Kft. (AkS). 
Így a magyar gépkocsi-kereskedők 
is megkapják mindazt a támoga- 
tást, amit német kollégáik: okta- 
tást, magyar felhasználói könyvet 
és a verzióváltásokat rendre követő 
újabb honosításokat. 

Tóth Tamás AS/400 termékme- 
nedzser elmondta, hogy a teljes 
(magyar) fegyverzetben megjelenő 
szoftvert két marketingakció kere- 
tében mutatták be a gépkocsi-ke- 
reskedőknek, de a nagyközönség is 


ismerkedhetett vele az IFABO-n. 
Az eredményes bemutatókon töb- 
ben komolyan érdeklődtek a szoft- 
ver iránt. Különösen szép sikernek 
könyvelhető el, hogy a még csak 
fél éve a piacon lévő CDP-t máris 
több  márkakereskedő vásárolta 
meg. Ehhez valószínűleg az is 
hozzájárult, hogy az IBM Kelet- 
Európában is bejelentett egy 
kisebb teljesítményű AS/400-at, 
amelyet  előretöltött operációs 
rendszerrel és a telepített CDP 
célszoftverrel együtt értékesít — 
lényegesen alacsonyabb áron. 


, [talosok? (szoftverjtámasza 
A BRAU AG megjelenéséig Ma- 
gyarországon ismeretlen volt, hogy 
sörgyárakban számítógéppel irá- 
nyítsák a palackozást és a nagyke- 
reskedelmet. Miután a BRAU 
megvette a Martfűi és a Soproni 
Sörgyárat, vásárolt egy AS/400-at 
is, s rátelepítette egy német cég — 
általa jól ismert — alkalmazását, a 
DEGAS/400-at. Ekkor azonban 
még csak a német verzió futott az 
AS/400-on, de felmerült az igény 
a DEGAS/400 honosítására. Az 
RER Kft. hozzá is látott a magya- 
rításhoz, és már be is fejezte. 

Bár a DEGAS/400 nem saját ter- 
méke — de AS/400-on fut —, mégis 
újabb marketingakciót szervezett 
bemutatására az IBM. A meghívot- 
tak végleg meggyőződtek arról, 
hogy elkerülhetetlen cégüknél a 
számítógépesítés. A premier után 
többen jelentkeztek, hogy komo- 
lyan érdekli őket a szoftver. Nem 
véletlen, hogy sok, , italban utazó" 
szakember a DEGAS/400-ra felfi- 
gyelt, hiszen a fejlesztő német 
Copa GmbH húsz éve foglalkozik 
vele és állandóan finomítja tudását. 
Németországban közel 450 helyen 
használják a programcsomagot, 
például a DAB, Holsten, Egger, 
Coca-Cola. Ezek a hazai potenciá- 


lis felhasználóknak is meggyőző 
referencialistát jelenthetnek. 


Okosodó Mérleg 

Maradva az AS/400-nál, egy fő- 
könyvi alkalmazás (Mérleg) sike- 
réről számolt be Papp Zoltán, a 
Mikro Volán Elektronika Rt. 
(MVE) munkatársa. Az ügyviteli 
szoftverek területén a hazai piac 
mintegy 3199o-át uraló MVE, az 
IBM partnereként, nagyszabású 
kampányt szervezett azoknak a 
felhasználóknak, akik már kezdik 
s kinőni" PC-jüket. Olyan kiemelt 
felhasználókat hívtak meg, akiknél 
már régóta működik a Mérleg, és 
elégedettek vele. Ám még ők is 
elcsodálkoztak, hogy az AS/400-on 
futó Mérleg mennyivel többet tud 
PC-s kistestvérénél. Nem kell várni 
a táblázatok nyomtatására, párhu- 
zamosan könyvelhetnek, munka 
közben telefonon információt 
adhatnak az ügyfeleknek. Akik 
eddig PC-s korlátaikkal együtt 
fogadták el a szoftvert, rádöbben- 
tek, hogy az akadályok AS/400 
platformon nem szükségszerűek. 

A Mérleg rendszerrel elégedett 
felhasználóknak . kedvezményes 
akciót hirdetett meg a MVE. Lé- 
nyege: , kis" AS/400-ra is telepítik 
a Mérleget, így az előretöltött 
operációs rendszerrel együtt komp- 
lett hardver/szoftver megoldást kap 
a felhasználó. Papp Zoltán szerint 
a kampány igen sikeres volt, ezért 
ősszel folytatása következik. 0 


Felelős kiadó: Straub Elek 
Szerkesztő: Dr. Nagy Bálint 
Tördelő szerkesztő: S. Szmuk Judit 
Fotók: IBM és Csorba Gábor 
Szerkesztőség: 1118 Bp., Ménesi út 22. 
Telefon: 165-4422/123 mell. 
Telefax: 186-9265 Telex: 22-4728 
0 1993. IBM Magyarország 
Készítette: La Chance 
Reklám - Nyomda Kft. 
HU ISSN 1217-162X 


(folytatás az első oldalról) 
meg kell találnunk azokat a megol- 
dásokat, amelyek akár a szállítást, 
akár az áruhoz való hozzáférést 
megkönnyítik. Az IBM új értékesí- 
tési csatornák  (disztribútorok, 
remarketerek) létrehozását is terve- 
zi. Távlati elképzeléseink között 
szerepel az áruházlánci forgalma- 
zási mód kialakítása is, mivel 
bizonyos  gépcsaládok nagyon 
közelítenek az otthon számítógépet 
használók kiszolgálásához. 

K.R.: A business partnerek vélhe- 
tően nemcsak hardverfronton tevé- 
kenykednek, hanem a szoftverérté- 
kesítésben is kialakítottak partner- 
kapcsolatokat. 

M.M.: Valóban, tizenöt partnerünk 
dolgozik  PS-területen, de már 
megalakultak a különálló szoftver 
viszonteladók (remarketerek) is. 
Egyúttal egyre szorosabbá válik a 
kapcsolat azokkal a szoftverházak- 
kal, ahol OS/2 alatti fejlesztéseket 
végeznek. Éppen a napokban kö- 
töttünk megállapodást a Telelogic 
szoftverházzal, amelyet immár 
szoftver  remarketereink — között 
üdvözölhetünk. 

K.R.: A különböző értékesítési 
csatornák  meghozták-e a várt 
eredményeket? 

M.M.: Jelentős változáson ment 
keresztül az IBM termékcsaládja 
az elmúlt évekhez képest. Egyrészt 
megújulásról számolhatok be, más- 
részt sokkal jobban, rugalmasabban 
közelítünk a piaci igényekhez. 
Szinte két-három havonta van ter- 
mékcsoport-frissítés mind a PS/I, 
mind a Value Point, mind pedig a 
hordozható gépcsaládok esetében. 
Ezek a pozitív változások termé- 
szetesen az eladásokban is tükrö- 
ződnek. Az IDC 1992-es adatai 
alapján PS-vonalon megőriztük 
első helyünket a külföldi szállítók 
között. A tíz, jelentős piaci része- 
sedéssel rendelkező szállító közül 


MOLNÁR MÁRIA 


az Albacomp és a Műszertechnika 
után az IBM következik 6100 
eladott PC-vel. Az idei értékesí- 
tések közül kiemelném, hogy a 
KSH kérdezőbiztosai 180 darab 
IBM notebookon (PS/Note) gyűjtö- 
getik az adatokat, és a nemrégiben 
alakult Signal biztosítónál is IBM 
PC-ket installáltak. A Hitelgarancia 
Rt. pedig, mivel komplett megol- 
dásra volt szüksége, teljes számí- 
tástechnikai gépparkját — beleértve 
a PC-ket is — az IBM-től vásárolta. 
K.R.: A piaci helyzet értékelése 
során magyar vállalatok neve is 
elhangzott. Milyennek tartja kap- 
csolatukat az Albacomppal, mint- 
hogy a cég IBM OEM-partner? 

M.M.: Az Albacomp tavaly még 
IBM-partnerként dolgozott, idén 
azonban más IBM együttműködési 
formát keresett, és az összeszerelés 
mellett döntött. Így az IBM-en 
belül megalakult OEM csoporttal 
kötött szerződést. A gyártás terüle- 
tén nagy hagyományokkal rendel- 
kező Albacomp hosszas mérlegelés 
után határozta el, hogy számára az 
OEM-partnerség előnyösebb, mint 
a kész IBM-termékek forgalmazá- 
sa. Azt hiszem, hogy az Albacomp 
ezzel a lépésével is elismeri az 


IBM-technológia vezető szerepét. 
De jó tudni, hogy a TruePower 
nem IBM berendezés, hiszen nem 
minden komponensét szállítja az 
IBM (klaviatúra, merevlemez, 
monitor), amely csak a saját gyára- 
iban készített és tesztelt gépeire 
garantál IBM-minőséget. A True- 
Powerek viszont nem ott készül- 
nek, ennek ellenére nagyon jó 
gépek. 

K.R.: Mi a helyzet az Ambrákkal? 
M.M.: Az Ambrák értékesítését — 
mint disztribútor — a Duna Elektro- 
nika végzi. Ugyanakkor az Ambra 
sem IBM-termék, hanem az ICPI 
angol cég számítógépe. (Igaz 
ugyan, hogy az ICPI-ben az IBM- 
nek van részesedése.) Az Ambrák- 
kal Nyugat-Európában egy bizo- 
nyos réteget céloztak meg: azok- 
nak gyártják, akik otthon szeretnék 
használni a gépet, amelyet akár 
egy szupermarketban is megvásá- 
rolhatnak. Ilyen értékesítés Ma- 
gyarországon majd csak később 
alakul ki. Az olcsóbb kategóriájú 
Ambrákkal a Duna Elektronika 
valószínűleg a távol-keleti gépeket 
akarja kiváltani kínálati palettáján. 
K.R.: Térjünk ismét vissza az érté- 
kesítéshez. Mekkora munkát jelent 
az új csatornák kialakítása, és 
kikre támaszkodhat ebben? 

M.M.: A tavasszal bejelentett új 
partneri feltételek tették lehetővé, 
hogy új csatornák nyitásán gondol- 
kozzunk. Kidolgozásuk azonban 
nagyon komoly előkészítést és 
rengeteg munkát igényel. A PS 
Business Unitban négyen foglal- 
koznak értékesítéssel (ők elsősor- 
ban a partnerekkel tartják a kap- 
csolatot), hot line szolgáltatásunk 
keretében egy szakember törődik a 


remarkete- 
rekkel, egy 3 /1993 
e 
(folytatás az 
ötödik oldalon) 3. oldal 


Sikertörténet - két szólamra 


matikai rendszerét IBM PC- 

kre és minigépekre. A most 
útjára induló sorozatunkban ezeket 
a nagy IBM-felhasználókat keres- 
sük fel. Tőlük szeretnénk megtud- 
ni, hogy — az egyre erősödő kon- 
kurrencia ellenére — miért válasz- 
tották éppen az IBM-et számítógé- 
pes környezetük kialakításához, 
illetve annak átformálásához. Ki- 
váncsiak vagyunk, mennyire elége- 
dettek beruházásaikkal és milyen 
további szakmai segítséget kapnak 
az IBM-től a vásárlást követő idő- 
szakban. 
Szakemberünk hamarosan 
felkeresi... 
Elsőként a Nationale-Nederlanden 
Magyarországi Biztosító Rt-nél 
(N-N) jártunk, ahol Számel József 


jl gen sok cég alapozza infor- 


országra, s néhány napos itt tartóz- 
kodás után máris kapcsolatba 
lépett az IBM helyi képviselőivel. 
E gyors cselekvés mögött az a 
tény húzódik meg, hogy az N-N 
nemzetközi IBM-ügyfél. Így ese- 
tünkben a választás nem volt kér- 
déses. A hazai IBM-eseknek azon- 
ban be kell bizonyítaniuk, hogy 
ugyanazt a magas színvonalú szol- 
gáltatást nyújtják, mint a világ 
tőlünk nyugatabbra eső országai- 
ban. 

Automatizált irodából 


indultak 

Az első telefonbeszélgetés után 
Számel úr rövidesen leült tárgyalni 
az IBM biztosítási ágazatának 
munkatársával, — Veres Zsolttal. 
Ekkor az N-N neve még meglehe- 
tősen ismeretlenül csengett Ma- 


Balról jobbra: REHUS PÉTER (IBM), SZÁMEL JÓZSEF (N-N), VERES ZSOLT (IBM) 


alelnök vezérigazgató a cég ma- 
gyarországi indulására visszagon- 
dolva elevenítette fel az IBM 
Magyarország  Kft-hez fűződő 
kapcsolatait. Ő korábban a kanadai 
N-N egyik kulcsfontosságú embe- 
reként tevékenykedett, majd 1991 
januárjában érkezett  Magyar- 


gyarországon. A biztosítási szak- 
ember viszont addig hozzá sem 
látott az N-N iroda kialakításához, 
amíg ennek számítógépes hátterét 
meg nem teremtette. (Ilyen , eret- 
nek" gondolatok még nemigen 
jellemzik a hazai számítástechnikai 
kultúrát.) Tekintettel arra, hogy 


Számel József képzett informatikai 
szakember is, Mikó Gyula pedig 
matematikusi diplomát is szerzett, 
így már rendszertervvel ültek tár- 


gyalóasztalhoz. PC-alapon kép- 
zelték el azt a teljesen automatizált 
irodát, amelyből egyáltalán elin- 
dulhat a Magyarországon újnak 
számító életbiztosítással foglalkozó 
vállalkozás. Vettek hat PS/2-t, 
amelyekkel érdemben csak a szö- 
vegszerkesztési feladatokat, titkár- 
sági teendőket látták el. 

Tudták jól, hogy egy biztosítót 
marketingje és számítógépes rend- 
szere együttesen minősíti, amely- 
ből a marketingelvek standardizál- 
hatók, az informatikai háttér azon- 
ban országonként eltérő. Látták — 
s nem is lepődtek meg a hazánktól 
távol élő szakemberek —, a magyar 
PC-orientáltságot, összes előnyével 
és hátrányával együtt. Tisztában 
voltak azzal is, hogy az N-N terve- 
zett növekedése miatt nem tudnak 
sokáig megmaradni PC-s platfor- 
mon. Egy olyan nagy teljesítmé- 
nyű, rugalmasan bővíthető gépet 
kerestek, amelybe egyrészt ,alul- 
ról" tudnak belépni, másrészt kal- 
kulált fejlődésüket is követi. Így 
esett a választásuk az AS/400-ra. 
A döntésnek azonban volt egy 
lényeges — szoftver oldala is. 
Hosszas keresgélés után kiválasz- 
tották a Paxus cég biztosítási prog- 
ramcsomagját, amely az N-N ki- 
lenc vállalatánál már bevált, s 
AS/400-on és mainframe-eken is 
fut. 


COCOM-engedélyre várva 

A választás után már ,csak" a 
konkrét vásárlás maradt hátra. Itt 
azonban némi problémát okozott, 
hogy az AS/400, a 2-4 GB diszk 
vásárlása korábban COCOM-enge- 
délyhez volt kötve. (A , COCOM- 
korszak" azonban 1992-ben véget 
ért, s azóta az európai megjelenési 


en 

időkkel lehet kalkulálni Magyaror- 
szágon is.) 

Amíg a Cocom-engedélyre várt az 
N-N, addig Paxus-tanfolyamaikat 
az IBM-nél tartották, sőt az első 
Paxus-rendszert is ott installálták. 
Miután azonban megérkezett a B- 
45 típusú AS/400, az N-N , számí- 
tástechnikája" — elköltözött, s a 
Paxus honosítási munkáit - a ma- 
gyar jogi szabályozók figyelembe- 
vételével — immár , otthon" folytat- 
ták, s nyárra be is fejezték. 

Az életbiztosítási üzletág fejlődését 
mindig kissé megelőzve, az N-N 
rugalmasan bővítette az AS/400 
gépét. Ezen egyrészt fejlesztettek, 
másrészt , éles" anyagaikat futtat- 
ták. E kettős leterheltség feloldásá- 
ra, — kizárólag fejlesztési felada- 
tokra — vásároltak egy D-20 típusú 
AS/400-at. A biztosítási szoftver — 
integrált, — moduláris felépítésű 
online rendszer — az AS/400 stan- 
dard adatbázisát használja. 

A Paxust csak a budapesti Bég 
utcai központba telepítették, ahol 
azt az ügyfélszolgálat és a díj- 
könyvelők használják. Itt tartják 
nyilván az ügynökök adatait és a 
szerződéseket is. A centralizált 
feldolgozási koncepció szerint ide 


érkeznek az adatok az ország 31 
igazgatóságáról és 70 városából. 


Stratégiai döntés 

A kerekasztal-beszélgetésen Szá- 
mel József az N-N számítástechni- 
kai terveiről is beszámolt. Olyan 
rendszert keresnek, amely egyrészt 
segíti az ügynökeik munkáját, 
másrészt illeszkedik a Paxushoz. 
Igaz, a PC-alapú, moduláris rend- 
szer stratégiai szempontjait még 
csak most definiálják, de év végére 
szeretnék, ha elkészülne legalább 
egy pilot alkalmazás. Ehhez a 
beruházáshoz a PC-k nagy részét 
szintén az IBM-től szeretnék meg- 
vásárolni. 

Tekintve, hogy az N-N-nek nem 
volt számítástechnikai múltja, így 
helyzeti előnnyel indultak. Sikerük 
zálogának gondolják azt is, hogy 
az N-N vezetői közül többen kvali- 
fikált informatikus-biztosítási szak- 
emberek, akik tudják, hogy a céget 
informatikája hajtja. E tudásbeli és 
helyzeti előnyöket az N-N maxi- 
málisan kiaknázza, így fejlődése 
töretlennek ígérkezik. A két cég 
jövőbeli együttműködésében az 
IBM sikere — részben — az N-N 
sikerétől is függ. o 


(folytatás a harmadik oldalról) 
egy másik pedig a szoftverértékesí- 
tést végzi. 

K.R.: Úgy tudjuk, eddig elsősorban 
dealerekkel foglalkozott. Milyen 
változást hozott életében a PS 
Business Unit vezetése? 

M.M.: Bár már hosszabb ideje 
vagyok az IBM-nél, mindig marke- 
tingmunkát végeztem. Az utóbbi 
három-négy évben PC-s területtel 
foglalkoztam, így ez a világ nem 
volt ismeretlen számomra. Ebben 
az új feladatban az jelentette a 
kihívást, hogy eddig évekig az 
értékesítésben éltem, most pedig 
felülről látom ugyanazt. Nem 
operatív munkát végzek, hanem 
tervezési, stratégiai és marketing 
teendőim vannak. Az új szerep 
eleinte szokatlan volt, de ez meg- 
változott, s amint látja, igyekszem 
felkészülten fogadni az újságírókat 
is. o 


Hídépítés 
p 


vente egyszer nagyszabású 
E konferenciát (International 
Conference for Executives 
- ICX) rendez egy-egy iparág 
vezető cégei főnökeinek az IBM. 
Az összejöveteleket általában a 
belgiumi IBM Európai Oktatási 
Központban tartják, időnként azon- 
ban , hűtlenek" lesznek La Hulpe- 
hoz, és más helyszínt választanak. 
Így például tavaly — a világkiállí- 
tásra való tekintettel — Spanyol- 
ország adott otthont az ICX-nek. A 
konferencia résztvevői természete- 
sen ellátogattak az Expo"92-re, 
ahol maguk is láthatták az egymás- 
sal összekapcsolt 1200 IBM kasz- 
szát az ottani üzletekben. A Buda- 
pesten idén 
júniusban 
(folytatás a 
hatodik oldalon) 


Az IBM Magyarország rendszeresen megjelenő lapja 


(folytatás az ötödik oldalról) 
rendezett háromnapos konferencia 
tapasztalatairól Kollányi Ágnes, az 
IBM Magyarország marketing 
szakembere számolt be. 

Eddig a legkülönbözőbb témákban 
rendezte meg az IBM az ICX-et: 
az olajipar, a bankok, a légitársasá- 
gok, az utaztatás, a számítógéppel 
támogatott gyártás volt terítéken. 
Idén azonban napjaink időszerű 
kérdését, a kelet-nyugati kereske- 
delem fellendítését választották a 
konferencia témájául. Nem megle- 
pő, hogy Budapest lett az összejö- 
vetel színhelye, hiszen nemcsak a 
Kelet- és Nyugat-Európa közötti 
jelképes híd szerepét tölti be, ha- 
nem a valóságban is számtalan híd 
íveli át a fővárost. 

A konferencián az angolul elhang- 
zó előadásokon mintegy 400 keres- 
kedelmi vezető jelent meg a világ 
minden részéről. A hagyományok- 
nak megfelelően a téma -— IBM- 
független — ismert szakértő pro- 
fesszorai tartottak előadást a ke- 
let—nyugati piacról. A megjeleritek 
egybehangzóan állították, hogy 
valóban reális  helyzetértékelést 
kaptak a kelet-európai kereskedel- 
mi lehetőségekről. 

Szokás szerint a nagyobb IBM- 
felhasználók — okulásul — elsorol- 
ták azokat a tapasztalataikat, a- 
melyeket az IBM számítástechni- 
kai eszközeinek bevezetése kap- 
csán szereztek. Például a francia 
Lafayette áruházlánc képviselőjé- 
nek beszámolója sokak érdeklődé- 
sét keltette fel. Náluk a vevők 
szkennelik le a megvásárolt árut, 
amelyről azonnal számlát is kap- 
nak. A háttérben meghúzódó IBM 
biztonsági és logisztikai rendszerek 
megléte biztosítja a vevők hitelkár- 
tyás fizetési lehetőségeit. 
Természetesen elhangzottak a ke- 
reskedelemhez kapcsolódó IBM- 
újdonságokról szóló információk 


is. Idén az intelligens pénztárgépek 
új generációját mutatták be a meg- 
jelenteknek, nagy sikerrel. Az egy- 
mással párhuzamosan folyó, mint- 
egy harminc előadást kísérő kiállí- 
táson a témához szorosan illeszke- 
dő hardvereket és az IBM-mel 
együttműködő szoftverházak alkal- 
mazásait mutatták be. 

Az egyetlen magyar előadó, Barsi- 
né Pataki Etelka az expo terveiről 
számolt be. Többek prognózisa 
szerint a bankszakma fellendülése 
után legközelebb a kereskedelem- 
ben várható gyors fejlődés, hiszen 
a mindennapi életben is jelentős 
előretörését láthatjuk. Ez az ágazat 
azonban csak akkor működhet 
igazán jól, ha számítógépes háttér 
áll mögötte, a tulajdonos és a cég 
vezetője közvetlenül mérheti a 
hasznot, az eredményeket, a költ- 
ségeket, és ily módon a szükséges 
információk birtokába jut. Ugyanis 
ez a korszerű raktárgazdálkodás és 
árubeszerzés alapja. Az IBM bízik 
benne, hogy ebben a folyamatban 
aktívan vehet majd részt. 0 


Made in 


Santa Palomba 
anta Palomba kis település 
25 kilométerre Rómától 


G délkeleti irányban. Hírne- 


vét az IBM-nek köszönheti: itt 
található az IBM midrange gépek 
azon gyártó és összeszerelő üzeme, 
amely Európát, a Közép-Kelet 
országait és Afrikát látja el a 
RISC/6000-es és az AS/400-as 
gépekkel, de itt állítják elő a 486X 
alapú POS (point-of-sale) rendsze- 
reket is. 

Santa Palombába hívtak meg a 
közelmúltban tíz közép- és kelet- 
európai országból közel harminc 
szakújságírót, hogy bemutassák a 


korszerű gyártelepet, annak leg- 
újabb termékeit és ismertessék az 
IBM közeljövőre vonatkozó terveit 
a midrange kategóriában. Santa 
Palombára jellemző, hogy a min- 
tegy 550 IBM alkalmazott 60 
százaléka egyetemi vagy főiskolai 
végzettséggel bír, háromnegyedük 
dolgozik a műszaki tervezés, mér- 
nöki megvalósítás és a menedzs- 
ment terén. A gyártásautomati- 
záltság magas foka megengedi, 
hogy csak 25 százalékuk foglal- 
kozzon közvetlenül az összesze- 
reléssel, végbeméréssel és teszte- 
léssel. A gyárban két nagyméretű 
összeszerelő csarnok található, egy 
a RISC System/6000 és egy az 
AS/400 rendszerek előállítására. 
Mindegyikben korszerű futósza- 
lagos összeszerelés folyik, középen 
elkerítve találhatók a tesztelő, 
bemérő szobák. Külön figyelmet 
érdemel az a szeparált helyiség, 
ahol RISC gépek az Olivetti, Hew- 
lett-Packard, SUN és Bull hasonló 
gépeivel, ill. különböző PC-kkel 
működnek együtt, (kliens/szerver 
üzemmódban), bizonyítva a látoga- 
tóknak, így a megjelent újságírók- 
nak is: az IBM nyílt rendszerei 
zökkenőmentesen dolgoznak más 
vezető open system gyártók hard- 
verberendezéseivel. Ebben a be- 
mutatóteremben lehetett megtekin- 
teni a Novell NetWare és az IBM 
AIX/6000 operációs rendszerek 
egyazon hálózaton belüli integrá- 
cióját: a NetWare for AILX/6000 
révén a különböző számítástechni- 
kai környezetek erőforrásai hasz- 
nálhatók ki teljes mértékben, azál- 
tal, hogy az RS/6000 POWERSer- 
ver gépeket PC-s (DOS-os, 
Windows-os, OS/2 alapú) NetWare 
kliensekhez kötik Ethernet vagy 
Token Ring hálózatokon. Mindeh- 
hez az AIX Version 3.2 for RISC 
System/6000 ad (rövidesen a vilá- 
gon bárhol) támogatást, amely 


olyan népszerű  protokollokat 
egyesít, mint a TCP/IP, X.25, 
NFS, XNS, OSI és UUCP. 

A Santa Palomba-i gyáregység a 
legkisebb területű IBM-telep, de 
ettől függetlenül évente sok ezer 
rendszert gyártanak és szállítanak 
több mint száz országba. Az üzem 
az új világméretű IBM szervezeti 
forma szerint az ABS (Application 
Business Systems) része, amely az 
AS/400 számítógépek előállításáért 
felel. Ugyanakkor Santa Palomba 
az új AWS (Advanced Workstation 
Systems) divíziójának is egy da- 
rabja, amely a RISC/6000-esekért 
felelős világszerte. A korszerű 
összeszerelés fontos eleme a vo- 
nalkódos és képfeldolgozási tech- 
nológiát alkalmazó részegységhely- 
meghatározás. Jelenleg a gyártás 
során a kész munkaállomásokat 
ellenőrzés, tesztelés céljára három 
különböző, a gyártósorhoz és az 
üzemi hálózatokhoz tartozó mű- 
helyszintű ellenőrző hostgéphez 
kapcsolják, de a késztermékek nem 
kerülik el a modern hőkamrákat és 
az elektromágneses kompatibilitást 
(EMC) ellenőrző fülkéket sem. A 
felhasználói igények maximális 
kielégítésére való törekvést bizo- 
nyítják azok a rendszerek, amelye- 
ket külön a megrendelő számára, a 
szokásostól eltérő számú és telje- 
sítményű  perifériával s egyéb 
különleges igényeknek megfelelő 
kiképzéssel látnak el. Ezekkel 
természetesen önállóan is foglal- 
koznak az összeszerelést végző 
szakemberek, és a többi berende- 
zéstől elkülönítve tárolják őket az 
elszállításig. Meglepő, de ott ter- 
mészetes látvány: minden fejlesztő, 
bemérő, tervező saját munkaállo- 
máson dolgozik, s ez igaz a má- 
sodik műszak szakembereire is! 
Továbbmenve: valamennyi műsza- 
ki alkalmazottnak saját hálózatos 
PC-s munkahelye van, amelyet 


FOTÓ: IBM 


(műszak) váltótársa nem használ- 
hat (hiszen neki is van). Így már 
könnyen elképzelhető, hogy bárki 
igénybe veheti munkájához akár a 
rochesteri (USA) központot is 
munkaállomásán keresztül (E-mail, 
adatbázis-lekérdezés,  analízisesz- 
közök stb. használata céljából). A 
gyáregység szakemberei a részegy- 
ségbeszállítókkal EDI (Electronic 
Data Interchange) hálózati kapcso- 
latban állnak, a megrendelésekkel 
és szállításokkal összefüggésben. A 
minőségbiztosítás kiemelt fontossá- 
gát mi sem bizonyítja jobban, mint 
az, hogy Santa Palombában a 
minőség stratégiáját MDO-nak 
(Market Driven Ouality) nevezik, 
így is igazodva a nemzetközi pia- 
cok igényelte legmagasabb szintű 
minőséghez. Hamarosan megvaló- 
sítják (vagy talán már meg is való- 
sították) a SIX SIGMA szintű mi- 
nőségbiztosítást, ami azt jelenti, 
hogy a teljes gyártási és ellenőrzé- 
si folyamat során egy millióból 
csupán három-négy esetben fordul- 
hat elő valamilyen hiba. A gyár 
1991-ben megkapta az ISO 9000 
szerinti minősítést, amely a legran- 
gosabb  minőségbiztosítás jele. 
Ezenkívül a világ összes IBM 


gyártóhelye (egymással is) verse- 
nyez az Egyesült Államok kormá- 
nya által odaítélt Malcolm Bald- 
ridge Ouality Award elnyeréséért. 
Santa Palomba 1991-ben az előke- 
lő bronzérmes helyet szerezte meg 
ebben a versenyben, de mint Olivi- 
ero Mariottini, a gyárnak a vevő- 
kért mint látogatókért felelős mun- 
katársa elmondta: a cél a legelső 
helyezés elérése, idén vagy jövőre. 
A kitűnő saját konyhával, egysze- 
rű, de otthonos dolgozói étterem- 
mel és elsőrangú olasz kávézóval 
is felszerelt Santa Palomba-i IBM 
midrange gyártótelep közel két 
milliárd dollár forgalmat bonyolí- 
tott le 1992-ben. A hazai RS/6000 
vagy AS/400 felhasználók gépeik 
címkéjén meglátva az IBM Santa 
Palomba Plant jelzést, biztosak 
lehetnek abban, hogy minőség, 
korszerűség, megbízhatóság jelle- 
mezte terméket használnak. o 


Az ezredik 
Kelet-Európában 


prágai Cseh Külkereske- 
A delmi Bankban (Ceskoslo- 

venska Obchodni Banka - 
CSOB) júliusban installálták az 
ezredik kelet-európai AS/400-at. 
Ezzel harminckettőre (!) nőtt a 
pénzintézet ilyen berendezéseinek 
a száma. Az AS/400-asok mintegy 
nyolcszáz videoterminált vagy PS-t 
és huszonnégy ATM-et szolgálnak 
ki, az angol IBIS cég által fejlesz- 
tett speciális banki szoftvercsomag 
segítségével. Mint azt a bécsi szék- 
helyű IBM Eastern Europe közölte, 
AS/400-as rendszereket 1989 végé- 
től szállítanak Kelet-Európába, és 
1992 szeptembere óta két év ga- 


ranciát  vál- 

lalnak a leg- 3 / 1993 
újabb model- yó 

lekre. o 7. oldal 


Az IBM Magyar 


Rózsaszínben 
recept a reklám törté- 
netével egyidős: végy 


A egy jól ismert, közked- 


velt figurát, és rendelj mellé egy 
terméket. A siker biztos és gyors, 
mert a reklámfigura bevezetésére 
nem kell külön időt szánni, hatása 
pedig kiszámítható, a hozzá kap- 
csolódó asszociációk, érzések az 
, előéletéből" ismertek. 

A rajzfilmvilág több kedves karak- 
ter bölcsője volt, közülük sokan — 
például Donald kacsa, Miki egér — 
már szinte személyes ismerőseink. 
Világszerte kedvenccé vált a Ró- 
zsaszín Párduc (Pink Panther), Friz 
Freleng és David DePatie urak 
, édesgyermeke". 

Az élénk szemű, csavaroseszű, já- 
tékos , párducember" a mozivász- 
non és a tévé képernyőn keresztül 
milliók jó barátja, szórakoztató 
társa lett. Mindezek a jellemvoná- 
sok, bűbájos kedvességgel és a 
nehéz helyzetek egyszerű, de nagy 
ötletekkel történő megoldásával 
társulva kiválóan alkalmassá teszik 
arra, hogy az IBM PS reklámjai- 
nak központi alakjává váljon. 
Ezért határozott úgy az IBM, hogy 
1993 tavaszától a PS termékcsalád 
reklámozását Európa-szerte a Ró- 
zsaszín Párducra , bízza". A dön- 
tést a figura ismertségét és a hozzá 
tapadó asszociációkat vizsgáló 
felmérés előzte meg. Különösen 
fontos volt ez Kelet-Európában, 
ahol a Rózsaszín Párduc filmek 
nem annyira terjedtek el. De az 
aggodalom feleslegesnek  bi- 
zonyult: akik ismerték a figurát, 
felruházták mindazokkal a tulaj- 
donságokkal, amelyek miatt az 
IBM választása rá esett. Igazi e- 
gyéniségnek, rugalmasnak, ötle- 
tesnek, megoldásorientáltnak és 
nagyon emberinek írták le a meg 


Foro: IBM 


kérdezettek. Fontos hangsúlyozni, 
hogy a Rózsaszín Párduc nem a 
Kelet-Európában IBM szimbó- 
lummá vált kék rózsát váltja fel. A 
kettő egymástól független: a kék 
rózsa továbbra is általános- nem 
termékspecifikus —-  IBM-jelkép 
marad, míg a Rózsaszín Párduc 
kizárólag a PS termékcsaládhoz 
kötődő reklámfigura. 

Új barátunk májusban az újságok- 
ban mutatkozott be Magyarorszá- 
gon. Októberben várhatóan a tévé- 
ben találkozhatunk vele, amint a 
jól ismert és népszerű Rózsaszín 
Párduc zenére belopódzik a képer- 
nyőre és talán sokunk szívébe is.o 


29 Z 
, Díjbeszedés" 
öbb új IBM terméket és 
technológiát is  elisme- 


T résre méltattak az atlantai 


COMDEX/Spring nagy ügyviteli, 
számítástechnikai vásáron. A Byte 
magazin a Legjelentősebb Techno- 
lógia kitüntetéssel jutalmazta az 
IBM-Apple-Motorola koprodukci- 
óban fejlesztett PowerPC 601 mik- 
roprocesszort; ugyanebben a kate- 


enő lapja 


góriában az IBM úgynevezett 
Unconstrained Cursive Handwriting 
és beszédfelismerési termékei dön- 
tősek voltak. A Legjobb Multimé- 
dia kategóriában a Byte az Ulti- 
media Server/6000 mellett voksolt. 
(Az Ultimedia video, audio, animá- 
ciós és interaktív multimédia ada- 
tok RISC System/6000 bázisú szer- 
vere.) A rendszerszoftver csoport- 
ban az OS/2 2.1 a Windows NT 
mögött a lap második díját nyerte. 
Az 1993. évi Olvasók Díját a mun- 
kaállomások kategóriájában az 
IBM RS/6000 munkaállomás- és 
szervercsalád vitte el. o 


Alakuló A§/400 klub 


F elhívást tett közzé a nyár 


derekán az Inter-Európa 

Bank Rt.: a hazai AS/400 
felhasználók klubját szeretnék 
megalakítani a Share Europe euró- 
pai IBM alkalmazói szervezet 
magyar tagozatán belül. A gondola- 
tot mind az IBM Magyarország; 
mind a Share Europe központja 
támogatja. A klub néhány összejö- 
vetelt, esetleg egy-egy konferencia 
szervezését, információs anyagok 
szétküldését tervezi évente. Fő 
célkitűzései: a hazai AS/400 fel- 
használók közös gondjainak, ta- 
pasztalatainak megbeszélése, az 
egyeztetett vélemények továbbítása 
az IBM-nek, lehetőség a nemzetkö- 
zi szakmai fórumok munkájáról 
való tájékozódásra, az onnan szár- 
mazó információk szétosztására. A 
szervezők várják azokat az érdeklő- 
dőket, akik szívesen csatlakoznának 
a klubhoz (tagdíjat nem kell fizetni, 
és nem formális szervezetként 
kívánnak működni. Aki információt 
kér vagy belépési szándékát szeret- 
né közölni, a következő címre 
írjon: Inter-Európa Bank Rt., Fej- 
lesztési Igazgatóság, 1364 Buda- 
pest, Pf. 65. 0 


